Diari Oficial de la Generalitat Valenciana


Sumari del DOGV 4386, del 26-11-2002 (2002/12451)

RESOLUCIÓ de 7 de novembre de 2002, del subsecretari de l'Oficina de Ciència i Tecnologia, de la Presidència de la Generalitat Valenciana, per la qual s'adjudica una beca per a la realització de pràctiques professionals en matèria d'informàtica i telecomunicacions, vacant com a conseqüència de renúncia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4386

Data del DOGV
:   26-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12579


Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de novembre de 2002, del subsecretari de l'Oficina de Ciència i Tecnologia, de la Presidència de la Generalitat Valenciana, per la qual s'adjudica una beca per a la realització de pràctiques professionals en matèria d'informàtica i telecomunicacions, vacant com a conseqüència de renúncia. [2002/X12796]
  
Fets
  
Primer. Per Orde d'11 d'abril de 2002 (DOGV núm. 4.236, de 25), de la Conselleria d'Innovació i Competitivitat, es van convocar tretze (13) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) en matèria de qualitat i dos (2) en matèria jurídica, en la Direcció General de Telecomunicacions i Modernització de la mencionada conselleria.
  
Segon. Per mitjà de Resolució de 21 de juny de 2002 (DOGV núm. 4.282, d'1 de juliol), del conseller d'Innovació i Competitivitat, es van adjudicar les beques convocades per l'Orde d'11 d'abril de 2002, i per a cada tipus de beca figura la relació corresponent d'adjudicataris i la borsa de reserva annexa.
  
Tercer. Juan José Redondo Sanchis, adjudicatari d'una beca en matèria d'informàtica i telecomunicacions, així com Milagros Álvarez Jover i Marta Bonacho García, les immediates següents avisades per a ocupar la vacant deixada per aquell, van presentar successivament les seues renúncies formals al gaudi de la citada beca, per mitjà de dos escrits amb data de 25 €efectes de 28-, el primer, i amb dates de 31 d'octubre i de 4 de novembre de 2002, les dos últimes, respectivament.
  
Quart. A efectes de cobrir la dita vacant, segons el que establix la Resolució de 21 de juny de 2002, del conseller d'Innovació i Competitivitat, i d'acord amb el que preceptua l'Orde de convocatòria d'11 d'abril, de la mateixa conselleria, s'ha procedit a fer una crida formal a favor de la Marta García Ferrer, per ocupar actualment el primer lloc en l'orde de la borsa de reserva vigent.
  
Fonaments jurídics
  
Primer. L'article 7.5 de l'Orde d'11 d'abril de 2002, de la Conselleria d'Innovació i Competitivitat, fa referència al supòsit de renúncia amb indicació que: ?davant les incidències, renúncies, abandonaments o incompliments que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció. La resolució d'adjudicació de la beca es publicarà en el Diari Oficial de la Generalitat Valenciana?.
  
Segon. Els articles 25, 26 i 27 del Reglament Orgànic i Funcional de la Presidència de la Generalitat Valenciana i de la Conselleria del Portaveu del Govern, aprovats pel Decret 109/2000, de 18 de juliol, del Govern Valencià (DOGV núm. 3.798, de 21) modificat parcialment pel Decret 131/2002, de 30 de juliol, del Govern Valencià (DOGV núm. 4.332, de 10.09.2002).
  
Tercer. L'article 2 del Decret 9/2002, de 5 de setembre, del President de la Generalitat Valenciana, pel qual es deleguen determinades atribucions en diferents òrgans de la Presidència (DOGV núm. 4.333, d'11).
  
Quart. Han sigut observades totes les exigències del Decret 108/1992, de 6 de juliol (DOGV núm. 1.827, de 16), i la resta de normativa que hi és d'aplicació.
  
Per tot això, resolc:
  
Primer. Adjudicar a Marta García Ferrer la beca vacant a conseqüència de la renúncia de Juan José Redondo Sanchis.
  
Segon. El període de gaudi de la beca per la vacant adjudicada serà el comprés entre l'1 de desembre i el 31 de desembre de 2002, ambdós inclusivament.
  
Tercer. Autoritzar la despesa i disposar del crèdit necessari per al pagament a la senyora Marta García Ferrer, d'un import total de 901,52 euros (nou-cents un euros cinquanta-un cèntims d'euro), corresponent al període comprés entre l'1 i el 31 de desembre de 2002, ambdós inclusivament, amb l'afectació del dit crèdit a càrrec de l'aplicació pressupostària 51.76.612.47.9, línia de subvenció T4009.
  
Expressió de recursos
  
D'acord amb el que establixen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu, davant la Sala Contenciosa Administrativa, es podrà interposar recurs contenciós administratiu del Tribunal Superior de Justícia de la Comunitat Valenciana, en el termini de dos mesos comptadors des del dia següent de la publicació de la present resolució. Tot això sense perjudici que s'hi utilutze qualsevol altra via que es considere oportuna.